Diari Oficial de la Generalitat Valenciana


Sumari del DOGV 3539, del 15-07-1999 (1999/6232)

RESOLUCIÓ de 29 de juny de 1999, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni de col·laboració entre la Generalitat Valenciana i l'Ajuntament d'Orihuela per a la gestió del Centre Ocupacional-Residència Oriol.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3539

Data del DOGV
:   15-07-1999

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1999/6232


Data del document
:   29-06-1999

Organisme emissor
:   Conselleria de Presidència

Tipus de document
:   Resolució

Descriptors 

:   * Orihuela
    * administració local
    * lluita contra l'atur
    * cooperació administrativa

RESOLUCIÓ de 29 de juny de 1999, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni de col·laboració entre la Generalitat Valenciana i l'Ajuntament d'Orihuela per a la gestió del Centre Ocupacional-Residència Oriol. [1999/X6232]
  
Subscrit, després de la tramitació prèvia reglamentària, entre la Generalitat Valenciana i l'Ajuntament d'Orihuela, el 6 de maig de 1999, un Conveni de col·laboració per a la gestió del Centre Ocupacional-Residència Oriol, i en compliment del que estableix l'article 15.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0889/1999, i que figura com a annex d'aquesta resolució.
  
València, 29 de juny de 1999.- La subsecretària del Secretariat del Govern i Relacions amb les Corts: Catalina Escuín Palop.
  
Conveni de col·laboració entre la Generalitat Valenciana i l'Ajuntament d'Orihuela per a la gestió del Centre Ocupacional - Residència Oriol.
  
A la ciutat de València, 6 de maig de 1999
  
Compareixen:
  
D'una banda, l'honorable senyora consellera de Benestar Social, Marcela Miró Pérez, en virtut de la competència atribuïda per l'article 2 del Decret 37/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Benestar Social, i autoritzada com cal per a la signatura d'aquest conveni en virtut de l'acord adoptat el dia 23 de desembre de 1998, pel Consell de la Generalitat Valenciana, tal i com estableix l'article 54 bis del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, i l'article 2.2 del Decret 20/1993, de 8 de febrer, del Govern Valencià, pel qual es regula el Registre de Convenis i s'estableix el règim jurídic i pressupostari dels convenis que subscriga la Generalitat Valenciana (DOGV núm. 1.968, de 19 de febrer de 1993).
  
De l'altra, l'alcalde-president de l'Ajuntament d'Orihuela, assistit pel secretari, el senyor Alfonso Martínez Franco, en virtut del que disposa el Reial Decret 1.174, de 18 de setembre (BOE núm. 233, de 29 de setembre de 1987).
  
L'alcalde-president actua en execució de l'acord de la Comissió de Govern del dia 26/04/99 i en virtut de les atribucions que li concedeix l'article 31 de la Llei de Bases de Règim Local, de 2 d'abril de 1985.
  
Reconeixent-se les parts capacitat legal suficient per a obligar-se, compareixen en la representació que respectivament exerceixen i
  
Exposen:
  
Que la Conselleria de Benestar Social de la Generalitat Valenciana té un edifici destinat a centre ocupacional i residència, situat a l'avinguda del doctor García Rogel s/n, d'Orihuela (Alacant), titularitat de la Generalitat Valenciana.
  
Que la Conselleria de Benestar Social de la Generalitat Valenciana té, entre els seus objectius prioritaris, la protecció i l'ajuda dels sectors que requereixen una especial assistència i atenció. Per això, es tendeix a establir els mitjans idonis i necessaris que coadjuven a aconseguir una adequada integració social.
  
Un d'aquests sectors que necessiten una especial atenció és el que fa referència a la política de previsió, de tractament, de rehabilitació i d'integració de les persones discapacitades, obligació que pertoca als poders públics en virtut del que estableix l'article 49 de la Constitució Espanyola, i per a la qual la Generalitat Valenciana té la titularitat competencial perquè així ho estableixen els articles 31.24 i 31.27 de l'Estatut d'Autonomia de la Comunitat Valenciana, Llei Orgànica 5/1982, d'1 de juliol.
  
Per tal d'aconseguir l'èxit dels objectius indicats, és convenient acudir a la col·laboració interadministrativa prevista en els articles 55 i següents de la Llei 7/85, de 2 d'abril, de Bases de Règim Local, i acomplir així el manament constitucional de coordinació en l'actuació.
  
L'Ajuntament d'Orihuela, en aquest ànim de cooperació interadministrativa, i per l'interès que hi ha en l'entitat per a l'atenció dels problemes socials de les persones discapacitades a la zona, està disposat a assumir la gestió de l'esmentat centre ocupacional - residència d'Orihuela.
  
Per tot això, les entitats que representen els compareixents acorden, com a mitjà per a aconseguir les anteriors finalitats, la signatura d'un conveni de col·laboració d'acord amb aquestes
  
Clàusules:
  
Primera
  
L'objectiu d'aquest conveni és establir els termes de cooperació entre la Conselleria de Benestar Social i l'Ajuntament d'Orihuela per a la gestió del Centre Ocupacional d'Orihuela, situat a l'avinguda del doctor García Rogel s/n, d'Orihuela.
  
Segona
  
L'Ajuntament d'Orihuela assumeix la gestió del citat centre per la comanda de gestió establida en l'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en els termes que s'especifiquen en aquest conveni i en el marc establit pel Decret 40/1990, de la Generalitat Valenciana i en l'Ordre de 9 d'abril de 1990, de la Conselleria de Treball i Afers Socials, de Registre, Autorització i Acreditació. La capacitat queda establida en 60 places per a centre ocupacional i 40 places per a residència.
  
Tercera
  
Sobre això, i tal com s'assenyala l'annex V de l'Ordre de 9 d'abril de 1990, de la Conselleria de Treball i Afers Socials, de Registre, Autorització i Acreditació dels Serveis Socials a la Comunitat Valenciana, la finalitat del centre és oferir serveis de teràpia ocupacionals, proporcionar suport a l'autonomia personal i integració social, i desenvolupar hàbits de convivència, d'acord amb les necessitats de les persones usuàries. Per tot això, caldrà prestar l'assistència mínima següent:
  
- Tècniques de socialització,
  
- Activitats ocupacionals prelaborals,
  
- Formació laboral,
  
- formació d'hàbits d'autonomia,
  
- Teràpia i rehabilitació,
  
- Lleure i temps lliure,
  
- Orientació laboral, i
  
- Serveis complementaris de transport i de menjador.
  
El centre ocupacional romandrà obert 220 dies a l'any i la residència 365 dies.
  
Quarta
  
Correspondrà a l'Ajuntament d'Orihuela la contractació del personal que s'estableix tot seguit, mitjançant contractes de duració determinada:
  
Personal del centre ocupacional Personal de la residéncia
  
1 director/a, titulat/ada superior, 1 director/a:titulat/ada superior
  
1 psicòleg/òloga, 15 assistents/tes
  
6 monitors/es ocupacionals, 1 oficial de manteniment
  
1 assistent/a social, i
  
2 vetladors/ores.
  
Els serveis de menjar i de neteja poden ser concertats, i s'hauran d'ajustar a la normativa de contractació administrativa (Llei 13/1995, de 18 de maig, de Contractes de les Administracions Públiques). Les persones beneficiàries mateixes poden col·laborar en la realització.
  
Les obligacions laborals pel que fa al personal del centre corresponen únicament a l'Ajuntament d'Orihuela, i la Conselleria de Benestar Social hi serà completament aliena. No obstant això, la Direcció General de Serveis Socials podrà exigir a l'Ajuntament d'Orihuela tots els documents que necessite per tal de verificar el compliment de les obligacions imposades per la legislació laboral vigent.
  
L'organització dels torns de personal es realitzarà de manera que en tot moment s'assegure l'atenció de les persones usuàries i el correcte funcionament del centre, amb cobertura de personal suficient en tots els torns.
  
Tot el personal haurà de tenir la titulació adequada al lloc de treball que haja de realitzar.
  
Les baixes laborals del personal de més de 10 dies de duració, i els períodes reglamentaris de vacances del personal d'atenció directa i de serveis, si és el cas, hauran de ser substituïts per personal contractat a aquest efecte.
  
Així mateix, l'Ajuntament d'Orihuela es preocuparà per la correcta i adequada gestió del servei.
  
Cinquena
  
Correspon a la Conselleria de Benestar Social, mitjançant la Direcció General de Serveis Social, determinar l'admissió de les persones usuàries, tot prioritzant-ne les que procedisquen de la comarca de la Vega Baixa en l'àmbit territorial de la Comunitat Valenciana. Quant a les estades, als trasllats, a les vacances i a les baixes, caldrà respectar els drets fonamentals i les llibertats públiques de les persones beneficiàries ateses, i acomplir les instruccions de la Direcció Territorial de Benestar Social d'Alacant i la normativa vigent emesa per la Direcció General de Serveis Socials.
  
Sisena
  
L'Ajuntament d'Orihuela es compromet a fer-se càrrec de tots els tributs inherents a l'immoble durant el temps que l'ocupe.
  
Setena
  
Serà a càrrec de l'Ajuntament d'Orihuela el manteniment i la conservació tant de l'immoble com dels béns mobles, i la totalitat de l'equipament, fins i tot el fungible, que conformen en les parts la totalitat del centre. De la mateixa manera, assumirà el pagament i el control de tots els consumibles necessaris per al correcte funcionament del centre (energia elèctrica, telèfon, aigua, gasoli i/o gas, productes alimentaris, productes de neteja, etc.), i de tots els que formen la totalitat suficient per a un correcte funcionament del centre.
  
Vuitena
  
La Conselleria de Benestar Social, mitjançant la Direcció General de Serveis Socials, finançarà el manteniment dels centres que són l'objecte del conveni a raó de 3.073 PTA plaça/dia, per al centre ocupacional, el període de funcionament del qual serà de 220 dies/any, i 2.317 PTA plaça/dia per la residència, el període de funcionament de la qual serà de 365 dies/any, amb un màxim de 60 i 40 places respectivament, i es pagarà a l'entitat del conveni el 50% de les citades quantitats per a les places no ocupades, sempre que la desocupació d'aquelles siga imputable a la Conselleria, amb una despesa total màxima de setanta-quatre milions tres-centes vuitanta-nou mil pessetes (24.113.864 PTA), a càrrec de l'aplicació pressupostària 27.28.52.479.752.36.342.28, o l'equivalent per a 1999, i la línia de subvenció 434/99.
  
El pagament de la quantitat estarà condicionat a l'existència de crèdit adequat i suficient en els pressupostos de la Generalitat Valenciana per a 1999.
  
Novena
  
El pagament d'aquest conveni s'efectuarà sobre la base del règim previst en l'article 47 bis del text refós de la Llei d'Hisenda Pública de la Generalitat Valenciana, llevat que la Llei de Pressupostos per a 1999, o una altra norma legal, preveja un règim especial de pagaments i justificació per al cas de subvencions relatives a Serveis Socials Especialitzats, i en aquest cas seria el règim aplicable a aquest conveni.
  
Deu
  
Per tal de vetlar pel compliment del que estipula aquest conveni i per la qualitat del servei prestat, es crea la Comissió de Seguiment formada per:
  
- El cap del Servei de Programes de la Direcció Territorial de Benestar Social d'Alacant, o persona en qui delegue.
  
- L'alcalde de l'Ajuntament d'Orihuela, o persona en qui delegue.
  
- El cap de la Secció de Discapacitats de la Direcció Territorial de Benestar Social d'Alacant, qui actuarà com a secretari de la Comissió.
  
- El cap de la Secció d'Afers Econòmics de la Direcció Territorial de Benestar Social d'Alacant.
  
- El director o la directora del centre.
  
- Un inspector o una inspectora de la Direcció General de Serveis Socials.
  
- Una persona representant del personal del centre.
  
Aquesta Comissió es reunirà, almenys, una vegada cada semestre i quan ho sol·licite alguna de les parts, i presentarà davant de la Conselleria de Benestar Social proposta raonada de totes les modificacions derivades del seguiment d'aquest conveni que considere oportú introduir-hi, sempre que beneficien la qualitat dels serveis prestats i no repercutisquen en un increment de la quantitat consignada per la Conselleria de Benestar Social per afrontar l'aplicació d'aquest conveni. La Comissió s'ajustarà a allò disposat en l'article 22 i següents de la Llei 30/1992, de Règim Jurídic de les Administracions Públiques i del Procediment Administratiu Comú.
  
Onze. Publicitat
  
En la publicitat i les activitats que l'Ajuntament d'Orihuela faça mitjançant qualsevol mitjà de comunicació social sobre les accions derivades de l'aplicació d'aquest conveni, s'hi farà constar expressament que aquestes es realitzen en virtut de la col·laboració convinguda entre la Conselleria de Benestar Social i l'Ajuntament d'Orihuela.
  
Dotze. Inspecció
  
La Direcció General de Serveis Socials podrà exercir un seguiment periòdic mitjançant el contacte directe amb el centre i les persones usuàries ateses.
  
En tot cas, la Direcció General de Serveis Social haurà de ser consultada prèviament per tal de mostrar la conformitat en qualsevol alteració del servei com ara la racionalització, les millores de mètodes, els processos i la simplificació del treball i qualsevol altre que permeta el major i millor nivell de prestació d'aquell.
  
Tretze. Assistència tècnica
  
La Direcció General de Serveis Socials proporcionarà a l'Ajuntament d'Orihuela el suport tècnic necessari per al funcionament i la gestió de l'esmentat centre ocupacional.
  
Catorze. Duració del conveni
  
Aquest conveni vigirà des de l'1 de gener de 1999 fins al 31 de desembre del mateix any.
  
Quinze. Marc d'interpretació
  
Aquest conveni es regirà, per a allò que no s'hi preveu, per l'Ordre de la Conselleria de Benestar Social que regula i convoca les ajudes en matèria de serveis socials en la Comunitat Valenciana per a l'exercici 1999.
  
Setze. Causes de resolució
  
La Conselleria de Benestar Social podrà resoldre unilateralment el conveni en cas d'incompliment greu, per part de l'entitat encomanada, de les obligacions que s'hi estableixen, amb la consegüent deixada sense efecte o la minoració de la subvenció que s'haja concedit i del pagament d'interessos de demora des del dia en què es va pagar, i sense perjudici de la sanció que procedisca, tot això d'acord amb la legislació vigent.
  
Disset. Jurisdicció
  
En cas de qualsevol dubte o conflicte que puga sorgir en la interpretació i l'aplicació d'aquest conveni, ambdues parts acorden el sotmetiment als tribunals contenciosos administratius.
  
En aquestes condicions es formalitza aquest conveni que, aprovat pels que hi intervenen amb la lectura prèvia, signen i s'estén per quadruplicat i amb un sol efecte al lloc i en la data indicats més amunt.
  
La consellera de Benestar Social,
  
MARCELA MIRÓ PÉREZ
  
L'alcalde-president d'Orihuela,